ddrg/super_eurlex huggingface dataset:
Oficiālais Vēstnesis L 083 , 20/03/2004 Lpp. 0026 - 0028



Komisijas Lēmums (2004. gada 17. marts), ar ko groza Lēmumu 1999/813/EK, ar kuru paredz īpašus noteikumus attiecībā uz Vjetnamas Sociālistiskās Republikas izcelsmes zvejniecības produktu importu, attiecībā uz kompetentās iestādes iecelšanu un veselības sertifikāta paraugu (izziņots ar dokumenta numuru C(2004) 825) (Dokuments attiecas uz EEZ) (2004/267/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū [1], un jo īpaši tās 11. panta 1. punktu, tā kā: (1) Komisijas Lēmumā 1999/813/EK [2]"National Fisheries Inspection and Quality Assurance Center (NAFIQACEN) of the Ministry of Fisheries" ir norādīta kā Vjetnamas kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām. (2) Pēc Vjetnamas pārvaldes pārstrukturēšanas kompetentā iestāde ir "National Fisheries Quality Assurance and Veterinary Directorate (NAFIQAVED)". Šī jaunā iestāde spēj efektīvi pārbaudīt spēkā esošo noteikumu piemērošanu. (3) NAFIQAVED ir sniedzis oficiālu apliecinājumu par Direktīvā 91/493/EEK noteikto zvejniecības un akvakultūras produktu veterinārās pārbaudes un uzraudzības standartu izpildi un par higiēnas prasību ievērošanu, kas līdzvērtīgas minētajā direktīvā noteiktajām. (4) Tādēļ attiecīgi jāgroza Lēmums 1999/813/EK. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmumu 1999/813/EK groza šādi: 1) Regulas 1. pantu aizstāj ar šādu: "1. pants Vjetnamas kompetentā iestāde, kas pārbauda un apstiprina zvejniecības un akvakultūras produktu atbilstību Direktīvas 91/493/EEK prasībām, ir National Fisheries Quality Assurance and Veterinary Directorate (NAFIQAVED)." 2) Direktīvas 3. panta 2. punktu aizstāj ar šādu: "2. Sertifikātā ir jābūt NAFIQAVED pārstāvja vārdam, amatam un parakstam, kā arī NAFIQAVED oficiālajam zīmogam tādā krāsā, kas atšķiras no pārējo datu krāsas sertifikātā." 3) Minētā lēmuma I pielikumu aizstāj ar šā lēmuma pielikuma tekstu. 2. pants Šo lēmumu piemēro no 2004. gada 4. maija. 3. pants Šis lēmums ir adresēts dalībvalstīm. Briselē, 2004. gada 17. martā Komisijas vārdā — Komisijas loceklis David Byrne [1] OV L 268, 24.9.1991., 15. lpp. Direktīvā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.). [2] OV L 315, 9.12.1999., 39. lpp. Lēmums grozīts ar Lēmumu 2000/331/EK (OV L 114, 13.5.2000., 39. lpp.). -------------------------------------------------- PIELIKUMS " I PIELIKUMS +++++ TIFF +++++ +++++ TIFF +++++ " --------------------------------------------------
b)

nodrošina to, ka klasificētā informācija, ko Puses nodod viena otrai vai ar ko tās savā starpā apmainās, un uz ko attiecas šis nolīgums, patur to drošības klasifikāciju, ko tai piešķīrusi Puse, kas to nodod. Puse, kas saņem klasificēto informāciju, to sargā un glabā saskaņā ar saviem drošības noteikumiem, kas attiecas uz informāciju vai materiāliem, kam piešķirta līdzvērtīga drošības klasifikācija, kā norādīts drošības pasākumos, kas vēl ir jāizstrādā saskaņā ar 11. un 12. pantu;
(1)

Saskaņā ar Komisijas Lēmumu 2002/794/EK (3) katram no Brazīlijas ievestam sūtījumam ar mājputnu gaļu, mājputnu gaļas pārstrādes produktiem un izstrādājumiem no mājputnu gaļas (“mājputnu gaļa”) veic ķīmisko testu ar nolūku atklāt nitrofurānus un to metabolītu klātbūtni.
Oficiālais Vēstnesis L 099 , 03/04/2004 Lpp. 0003 - 0003



Eiropas Parlamenta un padomes lēmums Nr. 626/2004/EK (2004. gada 31. marts), ar ko groza Lēmumu Nr. 508/2000/EK par programmas "Kultūra 2000" izveidošanu (Dokuments attiecas uz EEZ) EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 151. pantu, ņemot vērā Komisijas priekšlikumu, ņemot vērā Reģionu komitejas atzinumu [1], saskaņā ar Līguma 251. pantā noteikto procedūru [2], tā kā: (1) Eiropas Parlamenta un Padomes 2000. gada 14. februāra Lēmums Nr. 508/2000/EK par programmas "Kultūra 2000" [3] izveidošanu nosaka vienotu finansēšanas un plānošanas instrumentu sadarbībai kultūras jomā laika posmā no 2000. gada 1. janvāra līdz 2004. gada 31. decembrim. (2) Ir būtiski nodrošināt Kopienas rīcības nepārtrauktību kultūras jomā, īstenojot Kopienas pienākumus saskaņā ar Līguma 151. pantu. (3) Tādēļ programma "Kultūra 2000" būtu jāpagarina uz diviem gadiem līdz 2006. gada 31. decembrim. (4) Finanšu plāna pārskatīšana, ņemot vērā paplašināšanu, paredz 3. pozīcijas maksimālās robežas palielināšanu, kas jāievēro likumdevējai iestādei, kad tā pagarina esošās programmas. (5) Ir ļoti svarīgi, lai Komisija līdz 2005. gada 31. decembrim sniegtu pilnīgu un sīku novērtējuma ziņojumu par programmu "Kultūra 2000", lai Eiropas Parlaments un Padome varētu apsvērt priekšlikumu par jaunu pamatprogrammu Kopienas rīcībai kultūras jomā, kas izziņota 2004. gadam, un paredzēts, ka tā stāsies spēkā 2007. gadā, IR PIEŅĒMUŠI ŠO LĒMUMU. 1. pants Lēmumu Nr. 508/2000/EK groza šādi: 1. lēmuma 1. panta pirmajā daļā datumu "2004. gada 31. decembris" aizstāj ar datumu "2006. gada 31. decembris"; 2. lēmuma 3. panta pirmajā daļā summu "167 miljoni eiro" aizstāj ar summu "236,5 miljoni eiro". 2. pants Šis lēmums stājas spēkā 20. dienā pēc tā publicēšanas Eiropas Savienības Oficiālajā Vēstnesī. To piemēro no 2005. gada 1. janvāra. Strasbūrā, 2004. gada 31. martā Eiropas Parlamenta vārdā — priekšsēdētājs P. Cox Padomes vārdā — priekšsēdētājs D. Roche [1] OV C 23, 27.1.2004., 20. lpp. [2] Eiropas Parlamenta 2003. gada 16. decembra Atzinums (vēl nav publicēts Oficiālajā Vēstnesī) un Padomes 2004. gada 8. marta Lēmums. [3] OV L 63, 10.3.2000., 1. lpp. --------------------------------------------------
Oficiālais Vēstnesis L 057 , 25/02/2004 Lpp. 0025 - 0026



Padomes Lēmums (2004. gada 19. februāris) par papildu pētniecības programmas pieņemšanu, ko īstenos Eiropas Atomenerģijas kopienas Kopīgais pētniecības centrs (2004/185/Euratom) EIROPAS SAVIENĪBAS PADOME, ņemot vērā Eiropas Atomenerģijas kopienas dibināšanas līgumu un jo īpaši tā 7. pantu, ņemot vērā Komisijas iesniegto priekšlikumu pēc konsultēšanās ar Zinātnes un tehnikas komiteju, ņemto vērā Kopīgā pētniecības centra (KPC) augstākās valdes atzinumu, tā kā: (1) Eiropas Pētniecības zonā papildu pētījumu programma, ietverot augstas plūsmas reaktoru (APR), ir viens no galvenajiem Savienībā pieejamiem līdzekļiem, lai sekmētu kodoldrošu tehnoloģiju attīstību, materiālu izpēti kodolsintēzei, fundamentālos pētījumus, medicīnas pētniecību un izmantošanu medicīnā, kā arī apmācību šajās jomās. (2) Finanšu iemaksas šajā papildu programmā nāk tieši no Nīderlandes un Francijas, IR PIEŅĒMUSI ŠO LĒMUMU. 1. pants Papildu pētniecības programma par APR darbību, turpmāk "programma", kuras mērķi ir noteikti I pielikumā, ir pieņemta uz trīs gadu laikposmu, sākot ar 2004. gada 1. janvāri. 2. pants Uzskata, ka finanšu iemaksas, kas nepieciešamas šīs programmas izpildei, ir apmēram EUR 30,6 miljoni. Finanšu iemaksu sadale ir parādīta II pielikumā. Tajā ir iekļauti noteikumi par reaktora apstādināšanu. 3. pants Komisija atbild par programmas īstenošanu un tādēļ izmanto KPC pakalpojumus. KPC augstākā valde tiek informēta par programmas īstenošanu. 4. pants Komisija katru gadu pirms 15. jūnija iesniedz Eiropas Parlamentam, Padomei un Eiropas Ekonomikas un sociālo lietu komitejai ziņojumu par šā lēmuma īstenošanu. 5. pants Šis lēmums ir adresēts dalībvalstīm. Briselē, 2004. gada 19. februārī Padomes vārdā — priekšsēdētājs M. McDowell -------------------------------------------------- I PIELIKUMS ZINĀTNISKIE UN TEHNISKIE MĒRĶI Programmas mērķi galvenokārt ir: 1. Nodrošināt APR darbību vairāk nekā 250 dienas gadā, lai būtu pieejami eksperimentiem vajadzīgie neitroni. 2. Ļaut racionāli izmantot šo reaktoru saskaņā ar pētniecisko institūtu vajadzībām, kuru apmierināšanai vajadzīgs APR, proti: esošo kodolreaktoru drošības uzlabošanai, veselībai, ietverot medicīnas pētniecībā vajadzīgo izotopu attīstīšanu un ārstniecisko terapeitisko metožu testēšanu, kodolsintēzei, fundamentāliem pētījumiem un apmācībai, un atkritumu apsaimniekošanai, ietverot kodoldegvielas attīstīšanu ieroču plutonija iznīcināšanai. -------------------------------------------------- II PIELIKUMS IEMAKSU SADALE Programmas iemaksas nāk no Nīderlandes un Francijas. Šo iemaksu sadalījums ir šāds: Nīderlande: EUR 29,75 miljoni Francija: EUR 0,90 miljoni Kopā: EUR 30,65 miljoni --------------------------------------------------
Official Journal L 342 , 30/12/2003 P. 0037 - 0037



PADOMES LĒMUMS (2003. gada 15. decembris) par vienošanos vēstuļu apmaiņas veidā attiecībā uz Protokola pagaidu piemērošanu, ar kuru groza Ceturto protokolu, ar ko paredz nosacījumus, kas saistīti ar zveju, noteiktu Nolīgumā par zveju starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses, attiecībā uz noteikumiem eksperimentālajai zvejai un budžeta atbalsta programmai (2003/908/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu saistībā ar 300. panta 2. punkta pirmo daļu, ņemot vērā Komisijas priekšlikumu, tā kā: (1) Puses saskaņā ar 14. pantu Nolīgumā par zveju starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses[1], rīkoja sarunas, lai noteiktu veicamos grozījumus Ceturtajā protokolā, ar kuru nosaka noteikumus par zveju, kas minēta Nolīgumā. (2) Šo sarunu rezultātā 2003. gada 18. jūnijā parafēja Protokolu, ar kuru groza Ceturto protokolu, ar kuru nosaka noteikumus par zveju, kas minēta Nolīgumā par zveju starp Eiropas Ekonomikas kopienu, no vienas puse, un Dānijas valdību un Grenlandes pašvaldību, no otras puses. (3) Protokols ietver noteikumus par eksperimentālo zveju, kuru puses ir vienojušās piemērot no 2003. gada 1. jūlija. Šajā nolūkā abas puses parafēja Nolīgumu vēstuļu apmaiņas veidā, kas paredz šo noteikumu pagaidu piemērošanu no 2003. gada 1. jūlija, un budžeta atbalsta programmas veidā zivsaimniecības sektora struktūrpolitikā Grenlandē. Nolīgums vēstuļu apmaiņas veidā neparedz citu Protokola, ar kuru groza Ceturto protokolu, noteikumu pagaidu piemērošanu. Nolīgums vēstuļu apmaiņas veidā ir jāapstiprina pēc procedūru pabeigšanas, kas vajadzīgas, lai noslēgtu Protokolu, ar kuru groza Ceturto protokolu, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Vienošanos vēstuļu apmaiņas veidā par tā protokola pagaidu piemērošanu, ar ko groza Protokolu, ar kuru paredz noteikumus par zveju, kas paredzēta Nolīgumā par zvejniecību starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses, laika posmā no 2004. gada 1. janvāra līdz 2006. gada 31. decembrim, attiecībā uz noteikumiem par eksperimentālo zveju un budžeta atbalsta programmu zivsaimniecības sektora struktūrpolitikā Grenlandē. Vēstuļu apmaiņas veidā slēgtās vienošanās teksts un protokols, ar kuru groza Ceturto protokolu, ir pievienots šim lēmumam. 2. pants Ar šo Padomes priekšsēdētājs ir pilnvarots iecelt personas, kam ir piešķirtas pilnvaras parakstīt Nolīgumu vēstuļu apmaiņas veidā, lai tas kļūtu saistošs Kopienai. Briselē, 2003 gada 15. decembrī Padomes vārdā priekšsēdētājs A. Marzano [1] OV L 29, 1.2.1985., 9. lpp.
Oficiālais Vēstnesis L 131 , 28/05/2003 Lpp. 0018 - 0019



Komisijas Lēmums (2003. gada 22. maijs), ar ko Zviedrijai piešķir atbrīvojumu no Padomes Direktīvas 64/433/EEK un nosaka līdzvērtīgas higiēnas prasības, kas jāievēro attiecībā uz svaigas gaļas izciršanu (izziņots ar dokumenta numuru C(2003) 1635) (Dokuments attiecas uz EEZ) (2003/380/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/433/EEK par veselības prasībām svaigas gaļas ražošanā un tirdzniecībā [1], kurā jaunākie grozījumi izdarīti ar Direktīvu 95/23/EK [2], un jo īpaši tās 13. pantu, tā kā: (1) Saskaņā ar Padomes Direktīvas 72/462/EEK [3] 18. panta 3. punktu, kurā jaunākie grozījumi izdarīti ar Regulu (EK) Nr. 1452/2001 [4], 1991. gada 28. janvārī ir pieņemts lēmums, kas dažos Zviedrijas uzņēmumos atļauj siltu liellopu un cūku liemeņu izciršanu, ievērojot īpašus nosacījumus. (2) Zviedrija pievienojās Kopienai no 1995. gada 1. janvāra. Tādējādi Direktīva 72/462/EEK vairs nav atbilstošs juridiskais pamats lēmumam, kas atļauj siltu liemeņu izciršanu. Tāpēc saskaņā ar Direktīvu 64/433/EEK jāpieņem jauns lēmums. (3) Ar 2002. gada 15. jūlija vēstuli Zviedrijas iestādes ir iesniegušas Komisijai atbrīvojuma pieprasījumu no Direktīvas 64/433/EEK I pielikuma 46. panta d) punkta attiecībā uz svaigas liellopu un cūkas gaļas izciršanu. Šāds pieprasījums ierosina higiēnas prasību pieņemšanu, kas ir līdzvērtīgas tajā daļā minētajām higiēnas prasībām. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Neatkarīgi no Direktīvas 64/433/EEK I pielikuma 46. punkta d) apakšpunkta Zviedrija var atļaut svaigas liellopu gaļas un cūkgaļas izciršanu atbilstoši šā lēmuma pielikumā paredzētajiem nosacījumiem. 2. pants Šis lēmums ir adresēts dalībvalstīm. Briselē, 2003. gada 22. maijā Komisijas vārdā — Komisijas loceklis David Byrne [1] OV 121, 29.7.1964., 2012./64. lpp. [2] OV L 243, 11.10.1995., 7. lpp. [3] OV L 302, 31.12.1972., 28. lpp. [4] OV L 198, 21.7.2001., 11. lpp. -------------------------------------------------- PIELIKUMS Īpaši noteikumi liellopu un cūku liemeņu izciršanai 1. Pēc to atdzesēšanas saldēšanas telpās, kas darbojas ar tādu gaisa temperatūru pie iztvaicētāja izejas, kas atdzesē liellopa liemeņus līdz 7 °C (iekšējā temperatūra) 48 stundās un cūku liemeņus līdz 7 °C (iekšējā temperatūra) 20 stundās, liemeņus, kuru izcelsme ir lopkautuvē, pārved uz gaļas izciršanas telpu, kas ir tajā pašā ēku grupā, kurā ir saldētavas, un temperatūra tajā nepārsniedz 12 °C. 2. Gaļu jāpārved vienā piegājienā. 3. Liemeņus ieved gaļas izciršanas telpā un atkaulo, pirms to iekšējā temperatūra ir sasniegusi 7 °C, ja liellopu liemeņu izciršana notiek 48 stundās pēc nokaušanas un ja cūku liemeņu izciršana notiek 20 stundās pēc nokaušanas. 4. Laika posms starp gaļas ievešanu gaļas izciršanas telpā un turpmāku saldēšanu nedrīkst pārsniegt 60 minūtes. 5. Tiklīdz gaļa ir izcirsta un iepakota, to pārved uz piemērotām saldētavām. --------------------------------------------------
Oficiālais Vēstnesis L 228 , 24/08/2002 Lpp. 0026 - 0026



Komisijas Lēmums (2002. gada 21. augusts), ar ko groza Lēmumu 97/468/EK, lai iekļautu Grenlandes uzņēmumu, kas ražo medījamo dzīvnieku gaļu (izziņots ar dokumenta numuru C(2002) 3094) (Dokuments attiecas uz EEZ) (2002/672/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem trešo valstu to uzņēmumu pagaidu sarakstu izveidei pārejas posmam, no kuriem dalībvalstīs ir atļauts ievest dažus dzīvnieku valsts produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 2001/4/EK [2], un jo īpaši tā 2. panta 1. punktu, tā kā: (1) Ar Komisijas Lēmumu 97/468/EK [3] ir izveidoti pagaidu saraksti tiem trešo valstu uzņēmumiem, kuros ražo medījamo dzīvnieku gaļu un no kuriem dalībvalstis atļauj medījamo dzīvnieku gaļas ievedumus. (2) Grenlande ir nosūtījusi to uzņēmumu sarakstu, kas ražo medījamo dzīvnieku gaļu un attiecībā uz kuriem kompetentās iestādes apliecina, ka šie uzņēmumi atbilst Kopienas noteikumiem. (3) Tādējādi attiecībā uz Grenlandi iespējams izveidot pagaidu sarakstu tiem uzņēmumiem, kuros ražo medījamo dzīvnieku gaļu. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Lēmuma 97/468/EK pielikumam. 2. pants Šis lēmums ir adresēts dalībvalstīm. Briselē, 2002. gada 21. augustā Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 199, 26.7.1997., 62. lpp. -------------------------------------------------- ΑΝEΧΟBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA País: GroenlandiaLand: GrønlandLand: GrönlandKρότος: ΓροιλανδίαCountry: GreenlandPays: GroenlandPaese: GroenlandiaLand: GroenlandPaís: GronelândiaMaa: GrönlantiLand: Grönland 1 | 2 | 3 | 4 | 5 | 6 | 4385 | NUKA A/S | Kangerlussuaq | Kangerlussuaq | PH, CS | a (muskusvērsis, ziemeļbriedis) | --------------------------------------------------
Oficiālais Vēstnesis L 322 , 27/11/2002 Lpp. 0047 - 0048



Komisijas Lēmums (2002. gada 25. novembris), ar kuru groza Lēmumu 1999/120/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest dzīvnieku zarnas, attiecībā uz Omānu (izziņots ar dokumenta numuru C(2002) 4538) (Dokuments attiecas uz EEZ) (2002/925/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem trešo valstu to uzņēmumu pagaidu sarakstu izveidei pārejas posmam, no kuriem dalībvalstīs ir atļauts ievest dažus dzīvnieku valsts produktus [1], zvejniecības produktus vai dzīvas gliemenes, kurā jaunākie grozījumi izdarīti ar Lēmumu 2001/4/EK [2], un jo īpaši tā 2. panta 4. punktu, tā kā: (1) Trešo valstu uzņēmumu, kuri ražo dzīvnieku zarnas, pagaidu saraksti ir sastādīti ar Komisijas Lēmumu 1999/120/EK [3], kurā jaunākie grozījumi izdarīti ar Lēmumu 2002/483/EK [4]. (2) Omāna ir darījusi zināmu tā uzņēmuma nosaukumu, kurš ražo dzīvnieku zarnas un attiecībā uz kuru kompetentās iestādes apliecina, ka uzņēmums atbilst Kopienas noteikumiem. (3) Attiecībā uz Omānu tādēļ var sastādīt pagaidu sarakstu, ietverot minēto uzņēmumu. Tāpēc attiecīgi jāgroza Lēmums 1999/120/EK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 1999/120/EK pielikumā pievieno šādu rindu attiecībā uz Omānu: "País: OMÁNLand: OMANLand: OMANΧώρα: OMANCountry: OMANPays: OMANPaese: OMANLand: OMANPaís: OMÃMaa: OMANLand: OMAN 1 | 2 | 3 | 4 | 5 | OM-83-NCP | National Casing Processing Co. LLC | Buraimī | – | | 2. pants Šo lēmumu piemēro no trešās dienas pēc tā publicēšanas Eiropas Kopienu Oficiālajā Vēstnesī. 3. pants Šis lēmums ir adresēts dalībvalstīm. Briselē, 2002. gada 25. novembrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 36, 10.2.1999., 21. lpp. [4] OV L 166, 25.6.2002., 25. lpp. --------------------------------------------------
Oficiālais Vēstnesis L 262 , 30/09/2002 Lpp. 0001 - 0001



Padomes lēmums (2002. gada 22. jūlijs), par Pagaidu nolīguma par tirdzniecību un ar tirdzniecību saistītiem jautājumiem noslēgšanu starp Eiropas Kopienu, no vienas puses, un Libānas Republiku, no otras puses (2002/761/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Līdz stājas spēkā Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses un kas parakstīts Kopienas vārdā Luksemburgā 2002. gada 17. jūnijā, ir jāapstiprina Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Libānas Republiku, no otras puses. (2) Pagaidu nolīgums aizstās attiecīgas daļas Sadarbības nolīgumā starp Eiropas Ekonomikas kopienu un Libānas Republiku [1] un Nolīgumā starp Eiropas Ogļu un tērauda kopienas dalībvalstīm un Libānu [2], kas parakstīts Briselē 1997. gada 3. maijā. (3) Tāpēc Pagaidu nolīgums jāapstiprina Kopienas vārdā, IR PIEŅĒMUSI ŠO LĒMUMU. 1. pants 1. Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Libānas Republiku, no otras puses, Nolīguma pielikumi un protokoli, kā arī kopīgās deklarācijas un Eiropas Kopienas deklarācijas, kas ir iekļautas Nobeiguma aktā, ir apstiprinātas Kopienas vārdā. 2. Šim lēmumam ir pievienoti 1. punktā minētie teksti. 2. pants Padomes priekšsēdētājs ir pilnvarots iecelt personu(-as), kas būs pilnvarotas rīkoties Kopienas vārdā, lai deponētu paziņošanas aktu saskaņā ar Nolīguma 42. panta 2. punktu. Briselē, 2002. gada 22. jūlijā Padomes vārdā — priekšsēdētājs P. S. Møller [1] OV L 267, 27.9.1978., 2. lpp. [2] OV L 316, 12.12.1979., 24. lpp. --------------------------------------------------
Oficiālais Vēstnesis L 040 , 12/02/2002 Lpp. 0009 - 0010



Padomes lēmums (2002. gada 28. janvāris) par Pagaidu nolīgumu starp Eiropas Kopienu, no vienas puses, un Horvātijas Republiku, no otras puses, par tirdzniecību un ar tirdzniecību saistītiem jautājumiem (2002/107/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu kopā ar 300. panta 2. punkta pirmā apakšpunkta pirmo teikumu un 300. panta 3. punkta otro apakšpunktu, ņemot vērā Komisijas priekšlikumu [1], ņemot vērā Eiropas Parlamenta piekrišanu [2], tā kā (1) līdz Stabilizācijas un asociācijas nolīguma starp Eiropas Kopienu un to dalībvalstīm, no vienas puses, un Horvātijas Republiku, no otras puses, kas tika parakstīts Luksemburgā 2001. gada 29. oktobrī, spēkā stāšanās brīdim nepieciešams apstiprināt Pagaidu nolīgumu par tirdzniecību un ar tirdzniecību saistītajiem jautājumiem starp Eiropas Kopienu, no vienas puses, un Horvātijas Republiku, no otras puses, kas parafēts Briselē 2001. gada 10. jūlijā; (2) agrāk noslēgta transporta nolīguma starp Eiropas Kopienu un Horvātijas Republiku trūkums rada nepieciešamību iekļaut atbilstošos, ar tirdzniecību saistītos transporta noteikumus Stabilizācijas un asociācijas līguma 6. protokolā; (3) nepastāv iepriekš noslēgtu līgumu struktūras, ar šo nolīgums izveido Pagaidu komiteju šā nolīguma īstenošanai; (4) tirdzniecības noteikumiem šajā nolīgumā ir izņēmuma raksturs saistībā ar politiku, ko īsteno Stabilizācijas un asociācijas procesa ietvaros, un Eiropas Savienībā tas nerada precedentus Eiropas Savienības tirdzniecības politikā attiecībā uz trešām valstīm, izņemot tās valstis, kuras minētas Stabilizācijas un asociācijas procesā, IR PIEŅĒMUSI ŠO LĒMUMU. 1. pants 1. Ar šo Kopienas vārdā tiek apstiprināts Pagaidu nolīgums starp Eiropas Kopienu, no vienas puses, un Horvātijas Republiku, no otras puses, par tirdzniecību un ar tirdzniecību saistītiem jautājumiem, tam pievienotie pielikumi un protokoli un nobeiguma aktam pievienotās deklarācijas. 2. Šā panta 1. punktā minētie dokumenti ir pievienoti šim lēmumam [3]. 2. pants 1. Komisija kopā ar dalībvalstu pārstāvjiem pārstāv Kopienu Pagaidu komitejā, kas izveidota saskaņā ar nolīguma 38. pantu. 2. Kopienas nostāju Pagaidu komitejā pēc Komisijas ierosinājuma nosaka Padome vai, vajadzības gadījumā, Komisija, saskaņā ar atbilstošajiem Līguma noteikumiem. 3. pants Ar šo Padomes priekšsēdētājs ir pilnvarots iecelt personu(-as), kas Kopienas vārdā ir pilnvarota(-as) deponēt nolīguma 50. pantā paredzēto paziņošanas aktu. Briselē, 2002. gada 28. janvārī Padomes vārdā — priekšsēdētājs J. Piqué i Camps [1] OV C 362 E, 18.12.2001., 1. lpp. [2] Atzinums sniegts 2001. gada 14. decembrī (Oficiālajā Vēstnesī vēl nav publicēts). [3] OV L 330, 14.12.2001., 3. lpp. --------------------------------------------------